ಸಾಂಪ್ರದಾಯಿಕ ಚೀನಾದ ಧರ್ಮವು ಬಹುದೇವತಾ ಸಿದ್ಧಾಂತವನ್ನು ಹೊಂದಿದೆ. ಇದರ ಅನೇಕ ದೇವರುಗಳು ಸ್ವರ್ಗೀಯ ಶ್ರೇಣಿವ್ಯವಸ್ಥೆಯ ಭಾಗವಾಗಿದ್ದು,ಸಾಮ್ರಾಜ್ಯಶಾಹಿ ಚೀನಾದ ಆಡಳಿತವನ್ನು ಪ್ರತಿಬಿಂಬಿಸುತ್ತದೆ. ಅವರ ನಂಬಿಕೆಗಳ ಪ್ರಕಾರ, ಚೀನಾದ ದೇವರುಗಳನ್ನು ಅವರ ಕಾರ್ಯಗಳಿಂದ ಮುಂಬಡ್ತಿ ನೀಡಬಹುದು ಅಥವಾ ಹಿಂಬಡ್ತಿ ಮಾಡಬಹುದು. ಕೆಲವು ದೇವರುಗಳು ಕೇವಲ ಉದಾತ್ತ ಮಾನವರಾಗಿರಬಹುದು. ಉದಾಹರಣೆಗೆ ಗೌರವ ಮತ್ತು ಭಕ್ತಿಶ್ರದ್ಧೆಯ ದೇವರಾದ ಗಾನ್ ಯು ಆಗಿರಬಹುದು. ಚೀನಾದ ನಿರ್ದಿಷ್ಟ ದೇವರುಗಳ ಆರಾಧನೆಯು ಬೌಗೋಳಿಕ ಪ್ರದೇಶಗಳು ಮತ್ತು ಐತಿಹಾಸಿಕ ಅವಧಿಗಳಿಗೆ ಅನುಗುಣವಾಗಿ ಭಿನ್ನತೆ ಹೊಂದಿವೆ. ಆದರೂ ಆರಾಧನೆಯ ಸಾಮಾನ್ಯ ವಿಧಾನವು ಹೆಚ್ಚು ಸ್ಥಿರವಾಗಿದೆ.

ಈ ಸರ್ವದೇವ ಮಂದಿರಗಳ ರಚನೆಗೆ ಸಂಬಂಧಿಸಿದಂತೆ ಭಿನ್ನಾಭಿಪ್ರಾಯಗಳಿವೆ.
ಜನಪ್ರಿಯ ಟಾವೊ ತತ್ತ್ವವು ಒಂದು ಮಾದರಿಯಾಗಿ ಜೇಡ್ ಚಕ್ರವರ್ತಿಯನ್ನು ದೇವರ ಅಧಿಕೃತ ಮುಖ್ಯಸ್ಥ ಎಂದು ಬಿಂಬಿಸಿದೆ. ಸೆಲೆಸ್ಟಿಯಲ್ ಮಾಸ್ಟರ್ಸ್ ಪಂಥ ಮುಂತಾದ ಬುದ್ಧಿಜೀವಿ ಗಣ್ಯ ಟಾವೊ ತತ್ತ್ವಜ್ಞರು ಸರ್ವದೇವರುಗಳ ಮಂದಿರದ ಮೇಲ್ತುದಿಯಲ್ಲಿ ಸಾಮಾನ್ಯವಾಗಿ ಲಾವೋಜಿ("ಲಾವೋಜುನ್" ,ಲಾರ್ಡ್ ಲಾವೊ)ಹಾಗು ತ್ರೀ ಪ್ಯೂರ್ ಒನ್ಸ್‌ನ್ನು ಬಿಂಬಿಸಿದೆ.

ಅನೇಕ ಅಮರ್ತ್ಯರು ಅಥವಾ ಇತರೆ ನಿಗೂಢ ವ್ಯಕ್ತಿಗಳು "ಜುವಾಂಗ್‌ಜಿ" ಯಲ್ಲಿ ಕಾಣಿಸಿಕೊಂಡಿದ್ದಾರೆ. "ಟಾವೊ ಟೆ ಚಿಂಗ್‌" ನಲ್ಲಿ ಕಡಿಮೆ ಪ್ರಮಾಣದಲ್ಲಿ ಕಾಣಿಸಿದ್ದಾರೆ. ಆದರೆ ಇವರು ಸಾಮಾನ್ಯವಾಗಿ ಪೂಜಾವಸ್ತುಗಳಾಗಲಿಲ್ಲ. ಟಾವೊದ ಸಾಂಪ್ರದಾಯಿಕ ಪರಿಕಲ್ಪನೆಗಳನ್ನು ಆಸ್ತಿಕವಾದ ಮತ್ತು ಏಕದೇವವಾದದ ಪಾಶ್ಚಿಮಾತ್ಯ ಕಲ್ಪನೆಗಳೊಂದಿಗೆ ಗೊಂದಲಕ್ಕೀಡಾಗಬಾರದು. ಟಾವೊ ಜತೆಯಿರುವುದು ಹಿಂದು ಪ್ರಜ್ಞೆಯಲ್ಲಿ ಶಾಶ್ವತ ಆತ್ಮದ ಜತೆ ಸಂಯೋಗ ಹೊಂದುವುದಲ್ಲ. ಆದರೆ ನಿಸರ್ಗಕ್ಕೆ ಅನುಗುಣವಾಗಿ ಜೀವಿಸುವುದಾಗಿದೆ.

ತತ್ವಸಿದ್ದಾಂತಗಳು
ಸರ್ವದೇವಮಂದಿರ
ವರ್ಗೀಕರಣ
ವು ವೈ